Source: https://domov.sme.sk/c/3624323/expolicajt-dostal-za-zabitie-priatelky-pat-rokov-obvineny-sa-odvolal.html
Timestamp: 2017-04-26 10:09:18+00:00
Document Index: 352439

Matched Legal Cases: ['súd ', 'súd ', 'súd ', 'súd ', 'Súd ', 'súd ', 'súd ', 'Súd ']

Expolicajt dostal za zabitie priateľky päť rokov, obvinený sa odvolal - domov.sme.sk
Zobraziť všetky sekcie Expolicajt dostal za zabitie priateľky päť rokov, obvinený sa odvolal
BRATISLAVA 6. decembra (SITA) - Za neúmyselné zabitie priateľky Renáty odsúdil Vojenský obvodový súd bývalého policajta Martina B. na päť rokov nepodmienečne v útvare na výkon trestu s minimálnym stupňom ... 6. dec 2007 o 16:24 SITA
Písmo:A-|A+00 BRATISLAVA 6. decembra (SITA) - Za neúmyselné zabitie priateľky Renáty odsúdil Vojenský obvodový súd bývalého policajta Martina B. na päť rokov nepodmienečne v útvare na výkon trestu s minimálnym stupňom stráženia. Na návrh prokurátorky mu súd udelil zákaz činnosti, nosenia, držania a používania strelných zbraní a streliva na 10 rokov. Obžalovaný sa proti rozhodnutiu odvolal a celý prípad sa tak presúva na Vyšší vojenský súd v Trenčíne. Súd svojím rozhodnutím plne vyhovel návrhu prokurátorky, ktorá žiadala maximálne výšky trestov. Obhajca nesúhlasil s tým, že sa skutok stal závažnejším spôsobom konania, keďže nikto zo svedkov a ani súdni znalci to nedokázali. Žiadal, aby súd prihliadol aj na poľahčujúce okolnosti, keďže obžalovaný viedol dovtedy riadny život a svoj čin oľutoval. Jeho tvrdenia súd spochybnil tým, že obžalovaný tri dni pred spáchaním trestného činu zobral zbraň z obvodného oddelenia, za čo bol aj potrestaný. Čo sa týka priznania viny, obžalovaný svoju vinu priznal len čiastočne. Súd teda nemohol vyhovieť návrhu obhajcu, ktorý žiadal pre Martina B. len podmienku. Bývalý príslušník hraničnej a cudzineckej polície z Nitrianskeho kraja, Martin B., 3. septembra 2006 neúmyselne zastrelil svoju priateľku Renátu. Podľa rozhodnutia súdu sa dopustil hrubého porušenia povinnosti strelca, keďže po skončení strelieb sa nepresvedčil o tom, či je jeho zbraň vybitá. Zároveň ju neniesol obrátenú k zemi, ale hlaveň nasmeroval k priateľke. Neúmyselne stlačil spúšť, guľka zasiahla dievčinu do hrudníka a usmrtila ju. sy;bm;nr Nechajte si posielať ranný prehľad najdôležitejších správ e-mailom